ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E A NR.23

din 25 martie 2025

privind aprobarea constituirea/acceptarea unui drept de superficie în favoarea comunei Acățari de la Biserica Reformată Roteni

Consiliul local al comunei Acățari,

Văzând referatul de aprobare a Primarului comunei Acățari nr.1652/2025 , și raportul compartimentului de resort nr.1661/2025,

Ținând cont de corespondența purtată cu Parohia Reformată Roteni,

Având în vedere oportunitatea edificării unei clădiri multifuncționale, constând și din grădiniț și școală gimnazială primară, clasele I-IV, prin accesare de fonduri ,

În conformitate cu prevederile :

* prevederile art. 129, alin. 1 , alin. 2, lit. c, coroborate cu cele ale art. 129 alin. 6 lit. b și art. 129 alin. 14 din OUG nr. 57/2019 privind Codul administrativ, cu modificările și completările ulterioare,  
   – art. 693-702 din Legea nr. 287/2009 privind Codul civil, republicată (r1) în Monitorul Oficial, Partea I nr. 505 din 15 iulie 2011,

– Legea fondului funciar nr. 18/1991, republicată

Ținând cont de prevederile Legii nr. 52/2003, privind transparența decizională în administrația publică, republicată, cu modificările şi completările ulterioare,

În temeiul prevederilor art. 87 alin.(5), art. 129 alin.(2) lit.c) și art.136 alin.(1), art.139 alin.(3) lit. g) și art. 196 alin.(1) lit. a) din Ordonanța de urgență a Guvernului nr.57/2019 privind Codul administrativ, cu modificările şi completările ulterioare,

**H O T Ă R Ă Ş T E:**

**Art. 1.** Se dă avizul favorabil pentru aprobarea constituirii/acceptări unui drept de superficie în favoarea comunei Acățari de la Biserica Reformată Roteni.

Constituirea/acceptarea se va face prin Hotărâre de Consiliu local.

Suprafața terenului va fi stabilit de comun acord ,după întocmirea documentației tehnice, iar perioada de constituire va fi de 99 ani , cu posibilitatea de prelungire.

**Art. 2.** Constituirea dreptului de superficie se face în vederea realizării de către comuna Acățari, a unei investiții constând dintr-o clădire multifuncțională, care va asigura cerințele comunității.

**Art. 3.** Cu aducerea la îndeplinire a prevederilor prezentei hotărâri se însărcinează Primarul comunei Acățari sau persoană mandată în acest sens.

**Art. 4** Prin grija secretarului general al comunei prezenta hotărâre va fi comunicată către autoritățile, instituțiile publice și persoanele interesate.

Preşedinte de şedinţă,

Nagy Dalma Imola

Contrasemnează,

Secretar general,

Jozsa Ferenc